CELEX: 
Language: lt
Date: 2020-10-08 00:00:00
Title: KOMISIJOS DELEGUOTASIS REGLAMENTAS (ES) …/... kuriuo sudarant klausimų, kurie turi būti sprendžiami per kiekvieną tikrinimo ciklą, sąrašą papildomas Europos Parlamento ir Tarybos reglamentas (ES) 2019/516

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2019 m. kovo 19 d. Europos Parlamento ir Tarybos reglamento (ES) 2019/516 dėl bendrųjų nacionalinių pajamų rinkos kainomis derinimo, kuriuo panaikinama Tarybos direktyva 89/130/EEB, Euratomas ir Tarybos reglamentas (EB, Euratomas) Nr. 1287/2003
                  1
                (BNP reglamentas), 5 straipsnio 2 dalimi Komisijai suteikiami įgaliojimai priimti deleguotuosius aktus, kuriais nustatomas klausimų, kurie turi būti sprendžiami per kiekvieną tikrinimo ciklą, sąrašas, siekiant užtikrinti BNP duomenų patikimumą, išsamumą ir kuo didesnį palyginamumą vadovaujantis 2010 m. ESS.
            
            
               Remdamasi tuo klausimų sąrašu Komisija vėliau įgyvendinimo aktais nustatys konkrečias priemones, kuriomis siekiama pagerinti valstybių narių BNP duomenų palyginamumą, patikimumą ir išsamumą pagal BNP reglamento 5 straipsnio 3 dalį.
            
            
               2.KONSULTACIJOS PRIEŠ PRIIMANT AKTĄ
            
            
               Rengdama šį deleguotąjį aktą Komisija tinkamai konsultavosi. Pagal Komisijos sprendimo C/2019/3651
                  2
                2 straipsnio e punktą konsultuotasi su Komisijos bendrųjų nacionalinių pajamų ekspertų grupe (GNIG). Komisija taip pat konsultavosi su Makroekonominės statistikos direktoriais (DMES) ir Europos statistikos sistemos nacionalinių statistikos institucijų ekspertų grupe. 
            
            
               Komisija apie konsultacijas informavo Europos Parlamentą ir Tarybą.
            
            
               3.DELEGUOTOJO AKTO TEISINIAI ASPEKTAI
            
            
               Šio deleguotojo akto tikslas – nustatyti klausimų, kurie turi būti sprendžiami per kiekvieną tikrinimo ciklą, sąrašą. 
            
            
               Deleguotasis aktas skirtas klausimui, susijusiam su Europos ekonomine erdve (EEE), todėl yra jai taikomas.
            
            
               Deleguotasis aktas nedaro poveikio ES biudžetui.
            
            
               KOMISIJOS DELEGUOTASIS REGLAMENTAS (ES) …/...
            
            
               2020 10 08
            
            
               kuriuo sudarant klausimų, kurie turi būti sprendžiami per kiekvieną tikrinimo ciklą, sąrašą papildomas Europos Parlamento ir Tarybos reglamentas (ES) 2019/516
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2019 m. kovo 19 d. Europos Parlamento ir Tarybos reglamentą (ES) 2019/516 dėl bendrųjų nacionalinių pajamų rinkos kainomis derinimo, kuriuo panaikinama Tarybos direktyva 89/130/EEB, Euratomas ir Tarybos reglamentas (EB, Euratomas) Nr. 1287/2003 (BNP reglamentas)
                  3
               , ypač į jo 5 straipsnio 2 dalį,
            
            
               kadangi:
            
         
         
            
               (1)bendrųjų nacionalinių pajamų rinkos kainomis (BNP) duomenys turėtų būti patikimi, išsamūs ir palyginami ir tam turėtų būti nustatytos atitinkamos priemonės;
            
            
               (2)remdamasi BNP reglamento 5 straipsnio 1 dalimi ir siekdama tikrinti šaltinius, jų naudojimo būdus ir metodus, pagal kuriuos rengiami BNP suvestiniai rodikliai ir jų sudedamosios dalys, Komisija, glaudžiai bendradarbiaudama su BNP ekspertų grupe, rengia tikrinimo modelį. Šiame modelyje turėtų būti atsižvelgiama į šiame deleguotajame reglamente pateikiamą klausimų sąrašą;
            
            
               (3)remdamasi BNP duomenų tikrinimo procesu, per ankstesnius tikrinimo ciklus įgyta patirtimi ir iš valstybių narių nacionalinių sąskaitų ekspertų gauta grįžtamąja informacija, Komisija nustatė klausimus, svarbius BNP duomenų patikimumui, išsamumui ir palyginamumui užtikrinti,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Klausimų, kurie siekiant užtikrinti BNP duomenų patikimumą, išsamumą ir palyginamumą turi būti sprendžiami per kiekvieną tikrinimo ciklą, sąrašas apima šias temas:
            
            
               –geografinės teritorijos apibrėžtį;
            
            
               –būsto paslaugų vertinimo principus;
            
            
               –PVM grąžinimo traktavimą;
            
            
               –priemones išsamumui užtikrinti;
            
            
               –nesurinkto PVM traktavimą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2020 10 08
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        OL L 91, 2019 3 29, p. 19.
               
               
                  
                     (2)
                  
                        OL C 174, 2019 5 21, p. 5.
               
               
                  
                     (3)
                  
                        OL L 91, 2019 3 29, p. 19–24.